पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली। देश में जल्द ही उपभोक्ताओं के लिए परंपरागत बाजारों का स्वरूप फिर से जीवंत होने जा रहा है। इसके तहत उपभोक्ताओं को परंपरागत रिटेल बाजार की तर्ज पर जहां एक तरफ अपनी खरीददारी की कीमत चुकाने के लिए 30 दिनों तक का समय दिया जाएगा, वहीं दूसरी तरफ उन्हें फ्री होम डिलीवरी का विकल्प भी मुहैया कराया जाएगा। दरअसल, 365 बाजार जल्द ही देशभर में 300 से अधिक रिटेल आउटलेट्स की चेन शुरू करने जा रहा है। इन आउटलेट्स पर उपभोक्ताओं को 50 हजार से अधिक ब्रांड्स उपलब्ध कराए जाएंगे।
365 बाजार के निदेशक अरविंद ने बताया कि देश में मौजूदा दौर में बहुत सी रिटेल आउटलेट चेन चलाई जा रही हैं। ये सभी चेन उपभोक्ताओं को बेहतर खरीददारी अनुभव और अन्य सुविधाओं का दावा करती हैं। इसके बावजूद तमाम उपभोक्ता इन आउटलेट्स से खरीददारी करने के बाद बाहर निकलते हैं तो अपने आप को ठगा सा महसूस करते हैं। इन्हीं सब बातों को ध्यान में रखते हुए 365 बाजार ने उपभोक्ताओं के खरीददारी अनुभव को बेहद सरल, सुखद और शानदार बनाने की दिशा में एक खास योजना बनाई। इसके तहत कंपनी ने देश के तमाम राज्यों में 365 बाजार के 300 से अधिक रिटेल आउटलेट्स की श्रृंखला खोलने का निर्णय लिया है। कंपनी मई-जून तक देश के सभी राज्यों की राजधानी में 30 आउटलेट्स से इसकी शुरूआत करेगी और 2013 के अंत तक देश के 300 शहरों में आउटलेट्स खोले जाएंगे।
उन्होंने बताया कि 365 बाजार के आउटलेट्स की सबसे बड़ी विशेषता यह है कि ये अपने उपभोक्ताओं को किसी भी अन्य रिटेल स्टोर के मुकाबले पहली बार 30 दिनों की क्रेडिट सीमा प्रदान करेंगे। इसके चलते उपभोक्ता बिना किसी टेंशन के 30 दिनों में अपनी खरीददारी की कीमत चुका सकेंगे। यही नहीं, उन्हें अपने खरीदे सामान को अपने घर तक ले जाने के लिए किसी अन्य सहारे की जरूरत नहीं पड़ेगी। उनकी इस समस्या का समाधान भी 365 बाजार ही करेंगे। इसके लिए वे अपने सभी उपभोक्ताओं को फ्री होम डिलीवरी की सुविधा उपलब्ध कराएंगे। शुरूआती दौर में 365 बाजार अपने रिटेल आउटलेट्स के संबंध में उपभोक्ताओं का फीडबैक लेगा और फिर उसी की तर्ज पर उसमें सकारात्मक बदलाव भी किए जाएंगे। इससे उपभोक्ता अपनी खरीददारी के अनुभव को और अधिक सुखद बना सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn